Golden Globes 2018: Oprah maak opspraakwekkende toespraak | Maroela Media
Die 75ste Golden Globe-toekennings het pas die eerste toekenningsgeleentheid in die geskiedenis van Hollywood geword wat seksuele teistering teen vroue in die vermaaklikheidsbedryf en wêreldwyd openlik verkondig.
Hordes Hollywood-bekendes het Sondagaand tydens dié geleentheid swart gedra ter ondersteuning van die veldtog Time's Up wat beoog om "seksuele teistering op alle terreine en in verskeie lande hok te slaan". Lede van die veldtog, wat meer as 1 000 bekendes insluit, het ook 'n skarefinansieringsprojek bekend gestel wat ten doel het om geld in te samel om die slagoffers van seksuele teistering se regskoste te subsidieer.
Die grootste wenners van die aand was die fliek Three Billboards Outside Ebbing, Missouri wat onder meer vier Golden Globe-toekennings gewen het en die televisiekortreeks Big Little Lies wat drie toekennings gewen het.
Margaret Gardiner en Demi-Leigh Nel-Peters (Foto: Facebook)
Die Amerikaanse televisiepersoonlikheid Oprah Winfrey het Sondagaand alle aandag op haar gevestig met 'n toespraak wat haar drie geesdriftige toejuigings besorg het. Winfrey het 'n roerende toespraak gelewer nadat sy die eerste swart vrou geword het om die gesogte Cecil B. DeMille-eretoekenning te ontvang – 'n toekenning wat deur die Hollywood Foreign Press Association aan haar gemaak is.
In haar toespraak het sy onder meer gepraat oor seksisme, rassisme en die veldtogte #MeToo en Time's Up wat onder meer ongelykheid en seksuele teistering aanraak.
"Ek besef dat daar nou 'n klein dogtertjie êrens sit en kyk hoe ek die eerste swart vrou is wat hierdie toekenning wen. Dit is 'n eer en 'n voorreg om hierdie aand met elkeen van hulle te deel. Ek is vanaand veral trots, bemagtig en geïnspireerd deur al die vroue wat met hul persoonlike stories na vore gekom het. Hierdie stories van seksuele teistering raak egter nie net die vermaaklikheidsbedryf nie – dit vloei oor in alle vertakkings van kultuur, geografie, ras, geloof, politiek en werkplek.
"Vanaand wil ek al die vroue bedank wat dit al die jare aanvaar het om onderdruk en sleg behandel te word, vroue soos my ma, omdat hulle rekeninge gehad het om te betaal en kinders om kos te gee. Hulle is vroue wie se name ons nooit sal ken nie. Hulle is huishulpe en vroue in die landboubedryf. Hulle werk in fabrieke en restaurante en die akademie, in mediese beroepe en in wetenskap. Hulle is ons atlete in die Olimpiese Spele en ons soldate in die weermag.
"Die tyd is nou verby. Ek wil hê al die jong vroue wat na hierdie toespraak luister, moet weet: 'n nuwe dag breek aan op die horison. En wanneer daardie dag aanbreek, sal dit wees danksy al die vroue én mans wat die leiers van die toekoms geword het om te verseker dat niemand ooit weer sê 'ek ook' [#MeToo] nie."
Hier is 'n volledige lys wenners:
Beste fliek – komedie/musiekblyspel
Beste aktrise in 'n fliek – drama
Beste aktrise in 'n TV-reeks – drama
Beste aktrise in 'n fliek – komedie/musiekblyspel
Beste byspeler (vrou) in 'n fliek
Beste byspeler (man) in 'n fliek
Beste akteur in 'n fliek – drama
Beste akteur in 'n fliek – komedie/musiekblyspel
Beste akteur in 'n kortfliek
In the Fade – Duitsland/Frankryk
Cecil B. DeMille-eretoekenning
Golden Globes Kalifornië
Alweer Oprah, die grootste drama queen !
Ek was geraak deur Oprah se toespraak. Daar is dames wat in onmoontlike situasies geplaas word en die tyd waar hulle stil bly daaroor is verby!
Dit is nie net 'n veldtog vir die dames wat praat nie maar ook vir al die wonderlike mans wat luister wanneer daar wel gepraat word.